《答张贞成皋诗》
南北朝·裴子野

匈奴时未灭，连年被甲兵。明君思将帅，方听鼓鼙声。

吾生恣逸翮，抚剑起徂征。非徒慕辛季，聊欲逞良平。

出车既方轨，绝幕且横行。岂伊长缨系，行见黄河清。

虽令懦夫勇，念别犹有情。感子盈编赠，握玩以为荣。

跂子振旅凯，含毫备勒铭。

作者简介：裴子野（469—530），字几原，祖籍河东闻喜（今山西闻喜县），寓居吴兴故鄣（今浙江安吉）。南朝齐梁间著名史学家、文学家。太中大夫裴松之曾孙。官至鸿胪卿。因曾祖裴松之于宋时任吴兴郡故鄣令而留寓，故宅在今安吉县境内。在朝廷任官十余年，默然静守，安贫乐道，仅起茅屋数间，妻儿常苦饥寒。晚年笃信佛教。著作甚丰，有抄合后汉事40卷、《众僧传》20卷、《方国伎图》1卷、文集20卷等。